turjo4nis/wikipedia-bn-dump-20250701 huggingface dataset:
আসাদ্দর আলী

মুহম্মদ আসাদ্দর আলী (জন্ম:১৯২৯ - মৃত্যু:১২ এপ্রিল ২০০৫) বেশি পরিচিত ছিলেন অধ্যাপক আসাদ্দর আলী নামে । তিনি একজন বাংলাদেশী লেখক, শিকড় সন্ধানী গবেষক এবং ঐতিহাসিক। যিনি বাংলাদেশের সিলেটের ইতিহাস বিষয়ে গবেষণা করেছেন। তার গবেষণা ও লিখালেখীর জন্য ২০০৪ সালে তিনি পেয়েছেন বাংলা একাডেমী পুরস্কার । মুহম্মদ আসাদ্দর আলী তার গবেষণায় লোক সাহিত্য, মরমী সাহিত্যের অজানা ইতিহাস সহ উনিশটি গ্রন্থ লিখেছেন ।

জন্ম ও ব্যক্তিজীবন 
মুহম্মদ আসাদ্দর আলী ১৯২৯ সালে সুনামগঞ্জ জেলার জগন্নাথপুর উপজেলায় লুদরপুর গ্রামে জন্ম গ্রহণ করেন। তার পিতার নাম মৌলভী মোহাম্মদ ওসমান উল্লাহ।

শিক্ষাজীবন 
মুহম্মদ আসাদ্দর আলী তার পাশের গ্রাম সৈয়দপুর পাঠশালা থেকে প্রাথমিক বৃত্তি পরীক্ষায় দিত্বীয় স্থান লাভ করেন । প্রাথমিক শিক্ষা শেষ করে তিনি সুনামগঞ্জ গভর্ণমেন্ট জুবিলী হাইস্কুলে মেট্রিকুলেশন লাভ করেন। এরপর সিলেট এম সি কলেজে আই এ ও বি এ শেষ করেন । মুহম্মদ আসাদ্দর আলী সিলেট এম সি কলেজে লেখা-পড়া শেষ করে ঢাকা বিশ্ববিদ্যালয়ে বাংলা ভাষা ও সাহিত্যে এম এ এবং ঢাকা রিচার্স ট্রেনিং কলেজ থেকে টেলেন্ট স্কলারশীপ হোল্ডার হিসেবে প্রথম বিভাগে বি এড ডিগ্রী লাভ করেন।

কর্মজীবন 
ঢাকা বিশ্ববিদ্যালয় থেকে ডিগ্রী অর্জনের পর তিনি কিছু দিন সিলেট মদনমোহন কলেজে শিক্ষকতা করেন । পরে শিক্ষকতা ছেড়ে দিয়ে জীবিকার জন্যে ব্যবসা ও নেশা হিসেবে গবেষণায় আত্মনিয়োগ করেন। গবেষণার প্রয়োজনে তিনি বিভিন্ন স্থানে যাতায়ত করে হাজার হাজার লোকের সাথে সাক্ষাত করেছেন, প্রাচীন বই-পুস্তক ও পান্ডুলিপি পাঠে ঐতিহাসিক তথ্য উদগাঠন করে তৈরি করেছেন বিভিন্ন ঐতিহাসিক গ্রন্থ। মুহম্মদ আসাদ্দর আলী গবেষণা কর্ম ছাড়া শিক্ষা ও সমাজকর্মের সাথে জড়িত ছিলেন। সিলেটের ঐতিহ্য সৃষ্টিকারী সাহিত্য সংগঠন সংলাপ সাহিত্য-সংস্কৃতি ফ্রন্টের তিনি প্রতিষ্ঠাতা চেয়ারম্যান ছিলেন এবং দীর্ঘ এক যুগ এ দায়িত্ব পালন করেন। সিলেটের সাহিত্য-সাংস্কৃতিক আন্দোলনে সংলাপ এক সময় ঐতিহাসিক ভূমিকা পালন করেছে। তিনি ছিলেন বাংলা একাডেমীর আজীবন সদস্য । সিলেটের কেন্দ্রীয় মুসলিম সাহিত্য সংসদের দীর্ঘকাল যাবত সহ সভাপতির দায়ীত্ব পালন করেন। তার ছাত্র জীবন থেকে বিভিন্ন সাহিত্য লাইব্রেরি ও পাঠাগার প্রতিষ্টার উল্লেখ জীবনী গ্রন্থে পাওয়া যায়। বাংলা সাহিত্যে আলোচিত বিখ্যাত ময়মনসিংহ গীতিকার  বিশ্লেষণ ও স্থানাদির উপর আলোচনা করে তিনি ময়মনসিংহ গীতিকা হতে নয়টি গীতিকাকে সিলেট অঞ্চলের গীতিকা হিসেবে দাবি করেছেন। মধ্যযুগের কবি সৈয়দ সুলতানকে চট্রগ্রামের অধিবাসী হিসেবে দাবি করে ড. আহমদ শরীফ তার পি এইচ ডি থিসিস তৈরি করেন। গবেষণার মাধ্যমে মহাকবি সৈয়দ সুলতান ও শেখ চান্দ সিলেটের সন্তান উল্লেখ করে ডঃ আহমদ শরীফের লিখা পি এইচ ডি থিসিসে ভুল ধরিয়েছেন।

গবেষণা ও প্রকাশনা 
অধ্যাপক মুহম্মদ আসাদ্দর আলী গ্রন্থের সংখ্যা উনিশটি । তার মধ্যে বিশেষ কয়েকটি হচ্ছেঃ-
 মৈমনসিংহ গীতিকা বনাম সিলেট গীতিকা
 মহাকবি সৈয়দ সুলতান
 চর্যাপদে সিলেটি ভাষা
 লোকসাহিত্যে জালালাবাদ
 সিলেটি নাগরী হরফে সিলেট বিভাগের মুসলমানদের সাহিত্য সংস্কৃতি চর্চা
 সিলেটের মহাকবি শেখ চান্দ
 সিলেট বিভাগ সম্পর্কে কিছু কথা
 সিলেটি ভাষা
 সিলেটি প্রবাদ প্রবচন

তথ্যসূত্র 

১৯২৯-এ জন্ম
২০০৫-এ মৃত্যু
সিলেট জেলার ব্যক্তি
জগন্নাথপুর উপজেলা
বাংলাদেশী সাহিত্যিক
বাংলাদেশী গবেষক
প্রবন্ধ ও গবেষণায় বাংলা একাডেমি সাহিত্য পুরস্কার বিজয়ী
ঢাকা বিশ্ববিদ্যালয়ের প্রাক্তন শিক্ষার্থী
সুনামগঞ্জ জেলার ব্যক্তি
বাঙালি লেখক
সিলেটের ইতিহাস
বাংলা একাডেমি সাহিত্য পুরস্কার বিজয়ী
সুলেমান হোসেন

শহীদ সুলেমান হোসেন (জন্ম: ১লা ফেব্রুয়ারি, ১৯৫০ - মৃত্যু: ১৪ই ডিসেম্বর, ১৯৭১) বাংলাদেশের স্বাধীনতা যুদ্ধে প্রাণ উৎসর্গকারী একজন বীর মুক্তিযোদ্ধা ও গেরিলা। সিলেট অঞ্চলের শহীদ মুক্তিযোদ্ধাদের মধ্যে তিনি অন্যতম।

জন্ম ও পারিবারিক পরিচয় 
শহীদ সুলেমান ১৯৫০ সালের ১লা ফেব্রুয়ারি তারিখে বাংলাদেশের সিলেট জেলার বিশ্বনাথ উপজেলার খাজাঞ্চী ইউনিয়নের তৎকালীন ছোটদিঘলী (বর্তমান: শহীদ সুলেমান নগর) গ্রামে জন্মগ্রহণ করেন। আব্দুল ওহাব ও খয়রুন নেছা খাতুনের আট সন্তানের মধ্যে তিনি ২য়। তার পিতা সিলেট শহরের রসময় উচ্চ বিদ্যালয়ের সহকারী প্রধান শিক্ষক ছিলেন।

শিক্ষা 
শহীদ সুলেমান বিশ্বনাথ উপজেলার তালিবপুর প্রাথমিক বিদ্যালয় থেকে প্রাথমিক শিক্ষা সমাপনের পর তার পিতা দুষ্কৃতকারীদের হাতে নিহত হলে কিছুদিন পড়াশোনা বন্ধ থাকে তার। পরবর্তীতে তিনি তার মাতুলালয় মৌলভীবাজার জেলার কুলাইড়া উপজেলার বরমচালের বরমচাল উচ্চ বিদ্যালয়ে ভর্তি হন এবং সেখান থেকে ১৯৬৬ সালে ১ম বিভাগে মাধ্যমিক পরীক্ষায় উত্তীর্ণ হন। এরপর তিনি সিলেটের এম. সি. কলেজ থেকে ১৯৬৮ সারে উচ্চ মাধ্যমিক পরীক্ষায় উত্তীর্ণ হয়ে মদন মোহন কলেজে স্নাতক শ্রেণীতে ভর্তি হন।

সম্মননা 
 স্বাধীনতা লাভের পর সিলেটের কেন্দ্রীয় মুসলিম সাহিত্য সংসদ-এর মূল সভাকক্ষটির নাম "জিন্নাহ হল" থেকে পরিবর্তন করে "শহীদ সুলেমান হল" রাখা হয়।
 স্বাধীনতা লাভের পর শহীদ সুলেমানের সম্মানে তার জন্মস্থানের নাম "ছোটদিঘলী" পরিবর্তন করে "শহীদ সুলেমান নগর" রাখা হয়।
 শহীদ সুলেমানের স্মরণে প্রতি বছর শিশু-কিশোরদের সংগঠন আনন্দ খেলাঘর আসর বৃত্তি পরীক্ষার আয়োজন করে থাকে।

তথ্যসূত্র 

১৯৫০-এ জন্ম
১৯৭১-এ মৃত্যু
বাংলাদেশের মুক্তিযোদ্ধা
শুভশ্রী গঙ্গোপাধ্যায়

শুভশ্রী গঙ্গোপাধ্যায় বা শুভশ্রী গাঙ্গুলী (জন্ম: ৩ নভেম্বর ১৯৯০) হলেন ভারতীয় বাংলা চলচ্চিত্রের একজন অভিনেত্রী। তিনি একটি ওড়িয়া চলচ্চিত্রে অভিনয় করেও প্রশংসা পেয়েছিলেন। তিনি ফেয়ার এভার আনন্দলোক নায়িকার খোঁজে-এর বিজয়ী হয়েছিলেন। শুভশ্রী অনুভব মহান্তির বিপরীতে মাতে তা লাভ হেলারে নামে ওড়িয়া চলচ্চিত্রে মাধ্যমে অভিনয়ে আত্মপ্রকাশ করেছিলেন। পিতৃভূমি চলচ্চিত্রের মাধ্যমে তিনি বাংলা চলচ্চিত্রে অভিষেক করেছিলেন, যেখানে তিনি জিৎ'র বোনের ভূমিকায় অভিনয় করেন। এরপর রাজ চক্রবর্তীর পরিচালনায় দেবের বিপরীতে চ্যালেঞ্জ এবং অন্যান্য চলচ্চিত্রে অভিনয় করে তিনি জনপ্রিয়তা লাভ করেন।

ব্যক্তিগত জীবন 
শুভশ্রী ১৯৯০ সালের ৩রা নভেম্বর পশ্চিমবঙ্গের বর্ধমান জেলায় জন্মগ্রহণ করেন। তার পিতা দেবপ্রসাদ গাঙ্গুলী ছিলেন একটি স্কুলের কেরানি এবং মাতা বিনা গাঙ্গুলী একজন গৃহিণী। তার বোন দেবশ্রী গাঙ্গুলীও একজন অভিনেত্রী।

তিনি বর্ধমান মিউনিসিপ্যাল গার্লস হাই স্কুল থেকে মাধ্যমিক শিক্ষা সম্পন্ন করেন এবং শিলিগুড়ি ইনস্টিটিউট অফ টেকনোলজি থেকে বি.টেক ডিগ্রি অর্জন করেন।

৭ মার্চ ২০১৮, বুধবার রাজ চক্রবর্তীর সঙ্গে শুভশ্রীর আইনি বিবাহ সম্পন্ন হয়। ১১ই মে ২০১৮ তাদের আনুষ্ঠানিক বিবাহ হয়। ১২ সেপ্টেম্বর ২০২০, শ‌নিবার এই দম্প‌তির ইউভান না‌মে একটি পুত্র সন্তান হয়। ২০২৩ সালের ৩০ নভেম্বর ইয়ালিনি নামে একটি কন্যাসন্তানের জন্ম দিয়েছেন শুভশ্রী।

চলচ্চিত্র

ওয়েব ধারাবাহিক

পুরস্কার 
 ফেয়ারএভার আনন্দলোক নায়িকার খোঁজে জয়ী
 বাজিমাত এর জন্য আনন্দলোক অ্যাওয়ার্ড
 চ্যালেঞ্জ ছবিতে অভিনয়ের জন্য সেরা অভিনেত্রী হিসেবে টেলি সিনে অ্যাওয়ার্ড ২০১০
 খোকা ৪২০ চলচ্চিত্রে অভিনয়ের জন্য সেরা অভিনেত্রী হিসেবে কলাকার অ্যাওয়ার্ড
 " ফিল্মফেয়ার ২০২২ " এ   বৌদি ক্যান্টিন  চলচ্চিত্র জন্য সেরা অভিনেত্রী পুরস্কার  পান

তথ্যসূত্র

বহিঃসংযোগ

 

১৯৮৯-এ জন্ম
জীবিত ব্যক্তি
ভারতীয় চলচ্চিত্র অভিনেত্রী
বাঙালি অভিনেত্রী
বাংলা চলচ্চিত্র অভিনেত্রী
কলকাতার অভিনেত্রী
২১শ শতাব্দীর ভারতীয় অভিনেত্রী
বর্ধমানের ব্যক্তি
ভারতীয় টেলিভিশন অভিনেত্রী
হিন্দি চলচ্চিত্র অভিনেত্রী
ওড়িয়া চলচ্চিত্র অভিনেত্রী
বাঙালি টেলিভিশন অভিনেত্রী
কলকাতার নারী মডেল
ভারতীয় ওয়েব ধারাবাহিক অভিনেত্রী
লাওৎসি

লাওৎসি () () ছিলেন খ্রিষ্টপূর্ব ৬ষ্ঠ শতকে প্রাচীন চীনের একজন দার্শনিক। তিনি তার রচিত "তাও তে চিং" (সাধারণত লাওৎসি নামেই পরিচিত) গ্রন্থের জন্যই সর্বাধিক পরিচিত। তাকে তাওবাদ এর প্রর্বতক বলে বিবেচনা করা হয়। ধর্মীয়ভাবে তাওবাদী দর্শনে তাকে একজন ডেইটি বা দেবতা হিসেবে দেখা হয় এবং বলা হয় তিনি তাইসেং লাউজুন বা "তিন পবিত্রাত্মার একজন"।

যদিও চৈনিকরা মনে করেন তিনি খ্রিষ্টপূর্ব ৬ষ্ট শতকে জন্মে ছিলেন, কোন কোন ঐতিহাসিকের মতে তিনি আসলে খ্রিষ্টপূর্ব ৫ম-৪র্থ শতকের মানুষ। আবার আরেক দল মনে করেন লাওৎসি আসলে অনেকগুলো ঐতিহাসিক ব্যক্তির সম্মিলন বা তিনি একজন পৌরাণিক চরিত্র।

চৈনিক সংস্কৃতির একজন কেন্দ্রীয় চরিত্র হিসেবে অভিজাত ও সাধারণ দুই শ্রেণীর মানুষ-ই তাকে নিজেদের একজন বলে মনে করে। ত্যাং রাজপরিবার তাকে নিজেদের পূর্বপুরুষ বলে মনে করত এবং তাকে Táishāng xuānyuán huángdì বা "সর্বপ্রথম ও সর্বোচ্চ রহস্যময় সম্রাট" উপাধীতে ভূষিত করে। ইতিহাসের বিভিন্ন পর্যায়ে লাওৎসির মতাদর্শ কর্তৃত্ববাদ-বিরোধী আন্দোলনে অনুপ্রেরণা যুগিয়েছে।

তথ্যসূত্র

বহিঃসংযোগ 

 
 Stanford Encyclopedia of Philosophy: Laozi
 Internet Encyclopedia of Philosophy: Laozi
 Lǎozǐ Dàodéjīng Chinese + English + German, verbatim + analogous
 China Spirituality of Seeraa: The Biography of Lao Zi 
 Lao-Tuz Quotes

খ্রিস্টপূর্ব ৭ম-শতাব্দীতে জন্ম
খ্রিস্টপূর্ব ৬ষ্ঠ-শতাব্দীতে মৃত্যু
জন্মের সাল অজানা
মৃত্যুর সাল অজানা
জন্ম স্থান অজানা
খ্রিস্টপূর্ব ৬ষ্ঠ-শতাব্দীর দার্শনিক
ঝাও রাজবংশের তাওবাদী
ঝাও রাজবংশের দার্শনিক
চীনা দার্শনিক
তাওবাদ
সামাজিক দার্শনিক
সংস্কৃতির দার্শনিক
চীনা রাজনৈতিক দার্শনিক
দেবত্বারোপিত চীনা ব্যক্তি
ধর্ম প্রবর্তক
চৌ রাজবংশের দার্শনিক
ব্যক্তি, যার অস্তিত্ব বিতর্কিত
কেন্দ্রীয় মুসলিম সাহিত্য সংসদ

কেন্দ্রীয় মুসলিম সাহিত্য সংসদ (সংক্ষেপে কেমুসাস) সিলেটে অবস্থিত একটি সামাজিক ও সাংস্কৃতিক সংগঠন যা এই উপমহাদেশের অন্যতম প্রাচীন সাহিত্য সংগঠন হিসেবেও পরিচিত। এটা বই, ম্যাগাজিন শিলালিপি ইত্যাদির সব থেকে বড় বেসরকারি সংগ্রহশালা; যার অনেক কিছুই ১৩শ শতাব্দীর।

প্রতিষ্ঠা 
১৯৩৬ সালের ১৬ সেপ্টেম্বর প্রখ্যাত সাহিত্য গবেষক মুহাম্মদ নুরুল হক "কেন্দ্রীয় মুসলিম সাহিত্য সংসদ" প্রতিষ্ঠা করেন। সৈয়দ মুজতবা আলী, দেওয়ান মোহাম্মদ আজরফ,  কবি দিলওয়ার এবং  চৌধুরী গোলাম আকবর সাহিত্যভূষণ সহ এই প্রতিষ্ঠানের সাবেক সভাপতিদের মধ্যে সিলেট অঞ্চলের অনেক লেখক, সমালোচক এবং কবি রয়েছেন।

লক্ষ্য ও উদ্দেশ্য 

কেন্দ্রীয় মুসলিম সাহিত্য সংসদের লক্ষ্য ও উদ্দেশ্য সম্পর্কে তাদের গঠনতন্ত্রে বলা হয়েছে:
‘মুসলমানদের সমাজে সাহিত্য চর্চার ব্যাপক প্রচলন, বৃহত্তর সিলেটের বাংলা ভাষাভাষী অজ্ঞাতনামা কবি ও সাহিত্যিকগণের রচিত সাহিত্য সংকলন প্রাচীন পুঁথি সংগ্রহ এবং মুসলিম সাহিত্যসেবীবৃন্দের সাহিত্য চর্চার সুযোগ প্রদান’।...

সংশ্লিষ্ট বিখ্যাত ব্যক্তিবর্গ
 মকবুল হোসেন চৌধুরী
 দেওয়ান মোহাম্মদ আজরফ 
  মুহাম্মদ নুরুল হক 
  একলিমুর রাজা কাব্যবিশারদ
 দেওয়ান ফরিদ গাজী
 আবুল মাল আবদুল মুহিত 
  চৌধুরী গোলাম আকবর সাহিত্যভূষণ
 আফজাল চৌধুরী
  অধ্যাপক আসাদ্দর আলী 
 মতিনউদ্দীন আহমদ 
 এ জেড আব্দুল্লাহ
 মুসলিম চৌধুরী প্রমুখ।

প্রকাশনা 
  মাসিক আল ইসলাহ (সাহিত্য পত্রিকা)

আরো দেখুন 
 সিলেট জেলা

তথ্যসূত্র

বহিঃসংযোগ 

বাংলাদেশের গ্রন্থাগার
সিলেট জেলা
১৯৩৬-এ ভারতে প্রতিষ্ঠিত
সিলেট ভিত্তিক সংগঠন

সাহিত্য সমিতি
অরুণোদয়ের অগ্নিসাক্ষী

অরুণোদয়ের অগ্নিসাক্ষী এটি ১৯৭২-এর একটি বাংলাদেশী চলচ্চিত্র।বাংলাদেশের স্বাধীনতা যুদ্ধের উপর ভিত্তি করে নির্মিত এই চলচ্চিত্র পরিচালনা করেছেন বাংলাদেশের বিখ্যাত পরিচালক সুভাষ দত্ত। ছবিটির তিনটি প্রধান চরিত্রে অভিনয় করেছেন ববিতা, উজ্জল ও আনোয়ার হোসেন। স্বাধীনতা যুদ্ধের উপর নির্মিত চলচ্চিত্রগুলোর মধ্যে বিষয়বস্তুগত দিক দিয়ে এ চলচ্চিত্রটিকে একেবারেই অন্যরকম বলে মন্তব্য করেছিলেন বুদ্ধিজীবীরা।

শ্লোগান 
{{cquote|'লাঞ্চিত নারীত্বেরমর্যাদা দাও,নিষ্পাপ সন্তানদেরবরণ কর......}}

 শ্রেষ্ঠাংশে 
 উজ্জল -
 ববিতা -
 আনোয়ার হোসেন -
 সুভাষ দত্ত -
 খোকন -
 মাসুদ -
 আরও দেখুন 
 মুক্তিযুদ্ধের সেরা ১০ চলচ্চিত্র - বাংলাদেশ প্রতিদিন, ০৫ ডিসেম্বর ২০১২''

তথ্যসূত্র

বহিঃসংযোগ 

১৯৭২-এর চলচ্চিত্র
বাংলাদেশী চলচ্চিত্র
বাংলা ভাষার চলচ্চিত্র
যুদ্ধের চলচ্চিত্র
বাংলাদেশের স্বাধীনতা যুদ্ধের চলচ্চিত্র
উপন্যাস অবলম্বনে চলচ্চিত্র
নারীবাদী চলচ্চিত্র
সুভাষ দত্ত পরিচালিত চলচ্চিত্র
১৯৭০-এর দশকের বাংলা ভাষার চলচ্চিত্র
বাংলা ভাষার বাংলাদেশী চলচ্চিত্র
সত্য সাহা সুরারোপিত চলচ্চিত্র
লি ডাক থো

লি ডাক থো (; ; জন্ম: ১৪ অক্টোবর, ১৯১১ - মৃত্যু: ১৩ অক্টোবর, ১৯৯০) ভিয়েতনামের হা নাম প্রদেশে জন্মগ্রহণকারী ভিয়েতনামের বিপ্লবী, জেনারেল, কূটনীতিবিদ এবং রাজনৈতিক ব্যক্তিত্ব ছিলেন। ১৯৭৩ সালে মার্কিন যুক্তরাষ্ট্রের প্রতিরক্ষামন্ত্রী, কূটনীতিবিদ এবং ব্যবসায়ী হেনরি কিসিঞ্জারের সাথে যৌথভাবে নোবেল শান্তি পুরস্কার লাভ করেন। কিন্তু পরবর্তীতে তিনি ঐ পুরস্কার গ্রহণে অস্বীকৃতি জানিয়েছিলেন।

রাজনৈতিক জীবন 
১৯৩০ সালে ডাক থো ইন্দোচীন কমিউনিস্ট পার্টি গঠনে সহায়তা করেন। ফরাসি ঔপনিবেশিক কর্তৃপক্ষ তাকে ১৯৩০ থেকে ১৯৩৬ সাল পর্যন্ত কারাগারে নিক্ষেপ করে। এরপর তাকে পুনরায় কারাগারে প্রেরণ করা হয় ১৯৩৯ থেকে ১৯৪৪ সাল পর্যন্ত। ১৯৪৫ সালে তিনি কারাগার থেকে মুক্তিলাভ করেন। ১৯ মে, ১৯৪১ সালে গঠিত ভিয়েতনামের স্বাধীনতা আন্দোলনের নেতৃত্ব প্রদানকারী ভিয়েত মিনের নেতৃত্ব দেন। এ আন্দোলন ছিল ফরাসী ঔপনিবেশিক শাসনের বিরুদ্ধে যা ১৯৫৪ সালে জেনেভায় চুক্তি স্বাক্ষর পর্যন্ত স্থায়ী ছিল।

১৯৪৮ সালে তিনি দক্ষিণ ভিয়েতনামে কোচিনচিনা কমিটি পার্টির উপ-সচিব ছিলেন। তারপর তিনি ১৯৫৫ সালে ভিয়েতনাম ওয়ার্কার্স পার্টির লাও ডং পলিটব্যুরো শাখায় যোগদান করেন যা বর্তমানে ভিয়েতনামের কমিউনিস্ট পার্টি নামে পরিচিত। ১৯৫৬ সালে দক্ষিণ ভিয়েতনাম সরকারের বিরুদ্ধে ভিয়েত কং রাজনৈতিক সংগঠন আন্দোলনে লিপ্ত হয়। ১৯৬৩ সালে থো পার্টির অন্তর্ভুক্ত ৯নং আলোচ্যসূচী বাতিল করে তাতে সম্মতি দেন।

প্যারিস শান্তি চুক্তি 
১৯৬০-এর দশকের শুরুতে ভিয়েতনাম যুদ্ধে মার্কিন যুক্তরাষ্ট্র সরাসরি জড়িয়ে পড়ে। প্যারিসে শান্তি চুক্তির লক্ষ্যে ১৯৬৯ থেকে ১৯৭৩ সালের মধ্যে প্রকাশ্যে কিংবা গোপনে বেশ কিছু বৈঠক অনুষ্ঠিত হয়। ভিয়েতনামের পক্ষ থেকে জুয়ান থুই, থো এবং মার্কিন যুক্তরাষ্ট্রের প্রতিরক্ষামন্ত্রী হেনরি কিসিঞ্জার ফেব্রুয়ারি, ১৯৭০ থেকে শান্তি চুক্তির ব্যাপারে গোপনে আলাপ-আলোচনা চালাচ্ছিলেন। ২৩ জানুয়ারি, ১৯৭৩ সালে প্যারিসে শান্তি চুক্তি স্বাক্ষরিত হয়। চুক্তিতে - ৮০দিনের মধ্যে যুদ্ধবন্দীদের মুক্তি দেয়া; যুদ্ধবিরতি; দক্ষিণ ভিয়েতনামে সাধারণ নির্বাচন; দক্ষিণ ভিয়েতনামে মার্কিন সহায়তা অব্যাহত রাখা এবং উত্তর ভিয়েতনামের সেনাদের দক্ষিণ ভিয়েতনামে অবস্থান অন্তর্ভুক্ত ছিল।

২৩ জানুয়ারি শান্তি চুক্তি স্বাক্ষরিত হলেও সময়ের প্রয়োজনে আলাপ-আলোচনা অব্যাহত থাকে। কিছু অঞ্চলে তখনও যুদ্ধ চলছিল। ২৯ মার্চের মধ্যে মার্কিন যুক্তরাষ্ট্রের সেনা প্রত্যাহার করে। উত্তর ভিয়েতনামে বোমাবর্ষণ হতে থাকে। উভয় পক্ষই যুদ্ধবিরতি লঙ্ঘন করে। মে ও জুন, ১৯৭৩ সালে কিসিঞ্জার এবং থো শান্তি চুক্তির উত্তরণে প্রচেষ্টা চালাতে থাকেন। ১৩ জুন, ১৯৭৩ সালে মার্কিন যুক্তরাষ্ট্র এবং উত্তর ভিয়েতনাম যৌথভাবে প্যারিস চুক্তির পূর্ণাঙ্গ বাস্তবায়নের লক্ষ্যে স্বাক্ষর করে।

নোবেল শান্তি পুরস্কার 
থো এবং হেনরি কিসিঞ্জার প্যারিস শান্তি চুক্তি আলোচনার তাদের অবদানের জন্যে যৌথভাবে ১৯৭৩ সালের নোবেল শান্তি পুরস্কারের জন্যে নির্বাচিত হন। কিন্তু, তখনো শান্তি চুক্তি সম্পন্ন হয়নি দাবী করে থো এ পুরস্কার গ্রহণে অসম্মতি জানান। যুদ্ধবিরতি বেশীদিন স্থায়ী ছিল না। ১৯৭৫ সালে উত্তর ভিয়েতনাম সাইগন এবং দক্ষিণ ভিয়েতনাম দখল করলে ভিয়েতনাম যুদ্ধের ইতি ঘটে।

তথ্যসূত্র

বহিঃসংযোগ 
 October 1968 Conversation between Le and Chinese Foreign Minister Chen Yi

১৯১১-এ জন্ম
১৯৯০-এ মৃত্যু
নোবেল শান্তি পুরস্কার বিজয়ী
ভিয়েতনামি রাজনীতিবিদ
নোবেল শান্তি পুরস্কার বিজয়ী পুরুষ
ভিয়েতনামী বিপ্লবী
স্নায়ুযুদ্ধকালীন কূটনীতিবিদ
ভিয়েতনামি জাতীয়তাবাদী
গণপ্রজাতন্ত্রী কম্পুচিয়া
ভিয়েতনাম যুদ্ধের ভিয়েতনামী ব্যক্তি
ওয়ার্ড প্রসেসর

ওয়ার্ড প্রসেসর (Word processor) একটি কম্পিউটার আপ্লিকেশন যেটা ব্যবহৃত হয় সম্পাদনা (ডকুমেন্ট প্রস্তুত, সম্পদনা, ডকুমেন্টের গঠন নির্ধারণ, ডকুমেন্ট সংরক্ষণ, মুদ্রণ) করার কাজে। বিশ্বের সর্বপ্রথম ওয়ার্ড প্রসেসর ওয়ার্ডস্টার, যা ১৯৭৯ সালে মুক্তি পায়।

বহুল ব্যবহৃত একটি ওয়ার্ড প্রসেসর সফটওয়্যার হল মাইক্রোসফট ওয়ার্ড।

বৈশিষ্ট্য 
লেখার মাঝখানে নতুন কোনো লেখা সন্নিবেশিত করা যায় এবং অপ্রয়োজনীয় কোনো লেখা মুছে দেওয়া যায়।কোনো শব্দ বদলিয়ে স্বয়ংক্রিয়ভাবে অন্য কোনো শব্দ বসানো যায়। বানান ভুল ও ব্যাকরণগত ভুল নির্ণয় ও সংশোধন করা যায়। লেখার যেকোনো অংশ অন্য যেকোনো অংশে কপি বা স্থানান্তর করা যায়।এক ফাইলের লেখা অন্য ফাইলে সংযোজন করা যায়। একই ধরনের কাজ বার বার করার প্রয়োজন হলে কাজকে একটিমাত্র কমান্ড হিসেবে সংরক্ষণ করা যায় এবং ব্যবহার করা যায়।প্রস্তুতকৃত লিপিকে ভবিষ্যতে ব্যবহারের জন্য কোনো নামে সংরক্ষণ করা যায়। একই ফাইলের মূল লেখার সাথে অন্য ফাইলে সংরক্ষিত ঠিকানা এবং অন্যান্য তথ্য সংযুক্ত করে ফর্মলেটার তৈরি করা যায়। বিভিন্নভাবে সজ্জিত করে কাগজে স্থায়িভাবে মুদ্রণ করা যায়।

ওয়ার্ড প্রসেসর সফটওয়্যারের তালিকা 

 Microsoft Word -মাইক্রোসফট ওয়ার্ড (সর্বশেষ সংস্করণ ২০১৩)
 WordPad - ওয়ার্ডপ্যাড,
 Google Doc -গুগল ডক,
 WPS Office - WPS অফিস,
 Lotus word pro -লোটাস ওয়ার্ড প্রো,
 Notepad -নোটপ্যাড,
 WordPerfect -ওয়ার্ড পারফেক্ট (Windows only),
 AppleWorks -আপেল ওয়ার্ক (Mac only),
 Work pages - ওয়ার্ক পেজ,
 OpenOffice Writer -ওপেন অফিস রাইটার।
এগুলো ছাড়াও বিভিন্ন ধরনের ওয়ার্ড প্রসেসর সফটওয়্যার রয়েছে।

তথ্যসূত্র 

 
 
 Word processor - ItNirman ( বাংলা ভাষায় ) তথ্য সংগ্রহ ০১-মার্চ ২০২২।
 

 

ml:വേഡ് പ്രോസസര്‍
ওয়াম্প

অনলাইনের সার্ভারের মতো লোকাল বা ডেস্কটপ পিসিতে কাজ করার জন্য ওয়াম্প (wamp)সার্ভার ব্যবহার করা হয়, যা মূলতঃ উইন্ডোজ অপারেটিং সিস্টেম এর জন্য তৈরি করা। এটির লেখক রমেইন বার্ডন।

ওয়াম্প (wamp)-এর হচ্ছে w-উইন্ডোজ, a-এপাচি, m-মাইএসকিউএল, p-পিএইচপি। এপাচি একটি ফ্রি সার্ভার। মাই এস কিউ এল একটি জনপ্রিয় ওপেণ সোর্স ডাটাবেজ। আর পি এইচ পি হচ্ছে এ সময়ের জনপ্রিয় ওপেণ সোর্স সার্ভার সাইড স্ক্রিপ্টিং ল্যাঙ্গুয়েজ। ইন্সটল এর পর ওয়াম্প এর ভিতরে www ফোল্ডারে স্ক্রিপ্ট ফাইল রাখুন (পিএইচপি, এইচটিএমএল) তারপর ব্রাউজারে http://localhost/ এ রান করুন। ওয়াম্প সার্ভারে আপনার স্ক্রিপ্ট তৈরি করুন, পরীক্ষা করুন তারপর প্রডাকশন সার্ভারে আপলোড করে দিন। ওয়াম্পে phpMyAdmin (http://localhost/phpmyadmin) রয়েছে। যা দিয়ে আপনি খুব সহজেই মাইএসকিউএল ডাটাবেজ কন্ট্রোল করতে পারবেন।

অন্যান্য সিস্টেমের ক্ষেত্রে সমতুল্যসমূহ 
 ওয়াম্প-এর তুল্য প্রোগ্রামসমূহ;
 ম্যাম্প: আপেল ম্যাক অপারেটিং সিস্টেমের জন্য;
 ল্যাম্প: লিনাক্স অপারেটিং সিস্টেমের জন্য;
 ‌উইম্প: একই ধরনের প্রোগ্রাম যা দ্বারার এপাচী সার্ভারকে ইন্টারনেট ইনফর্মেশন সার্ভিস (IIS)-এ পরিবর্তন করা হয়।

আরও জানতে 
 সল্যুশন স্টেক
 এ্যাম্প প্যাকেজ প্রোগ্রামসমূকের তালিকা
 ওয়েব এ্যাপ্লিকেশন ফ্রেমওয়ার্কসমূহের তালিকা

 
ওয়েব সার্ভার সফটওয়্যার
ওয়েবসাইট ম্যানেজমেন্ট
ওয়েব ডেভেলপমেন্ট সফটওয়্যার

de:LAMP#Varianten
ওয়াম্প-এর তুল্য প্রোগ্রামসমূহ

ইউন্ডোজ অপারেটিং নির্ভর বিভিন্ন ধরনের উইন্ডোজ, এপাচী, মাইসিক্যুয়েল, পিএইচপি/পিরল/পাইথন প্রভৃতিতে ওয়াম্প-এর বিভিন্ন ভার্সন ব্যবহারযোগ্য। নিচে এদের একটি তালিকা দেয়া হলো।



তথ্যসূত্র 

সফটওয়্যারের তুলনা
ওয়েব ডেভেলপমেন্ট সফটওয়্যার
ওয়াম্প
জর্জ মার্শাল

জর্জ ক্যাটলেট মার্শাল, জুনিয়র (George Catlett Marshall, Jr) (জন্ম: ৩১ ডিসেম্বর, ১৮৮০ - মৃত্যু: ১৬ অক্টোবর, ১৯৫৯) মার্কিন যুক্তরাষ্ট্রের একজন সেনা নায়ক, সেনা প্রধান, স্বরাষ্ট্র মন্ত্রী এবং তৃতীয় প্রতিরক্ষা মন্ত্রী।

পুরস্কার ও সম্মাননা
 নোবেল শান্তি পুরস্কার

তথ্যসূত্র

বহিঃসংযোগ 

 নোবেল পুরস্কার বিজয়ীদের তালিকায় পূর্ন জীবনবৃত্তান্ত
 মার্শাল ফাউন্ডেশনের ওয়েব সাইট
 George C. Marshall Center, Garmisch Germany 
 এমপি৩-তে মার্শাল প্লান-এর ভাষ্য
 The Marshall Films Collection
 Marshall Scholarships
 The Marshall Plan Speech
 Dodona Manor
 "George C. Marshall: Soldier of Peace" (Smithsonian Institution)
 "George Marshall and the American Century" (Documentary Film)
 Annotated bibliography for George Marshall from the Alsos Digital Library for Nuclear Issues
 The Last Salute: Civil and Military Funeral, 1921–1969, CHAPTER XIX, General of the Army George C. Marshall, Special Military Funeral, 16 – October 20, 1959  by B. C. Mossman and M. W. Stark. United States Army Center of Military History, 1991. CMH Pub 90-1.
 The George C. Marshall Index at the Franklin D. Roosevelt Presidential Library and Museum, Part 1 and Part 2
 City of Vancouver, Washington's "General George C. Marshall and Vancouver" page 
 Task Force Marshall Information Page
 Joint Committee on The Investigation of Pearl Harbor, 79th Congress
 

১৮৮০-এ জন্ম
১৯৫৯-এ মৃত্যু
মার্কিন নোবেল বিজয়ী
মার্কিন প্রতিরক্ষামন্ত্রী
মার্কিন জেনারেল
মার্কিন স্বরাষ্টমন্ত্রী
নোবেল শান্তি পুরস্কার বিজয়ী পুরুষ
মার্কিন পররাষ্ট্রমন্ত্রী
স্নায়ুযুদ্ধকালীন কূটনীতিবিদ
চীনা গৃহযুদ্ধের ব্যক্তি
নোবেল শান্তি পুরস্কার বিজয়ী
কংগ্রেশনাল স্বর্ণ পদক প্রাপক
২০শ শতাব্দীর মার্কিন রাজনীতিবিদ
লেজিওঁ দনর প্রাপক
টাইম সাময়িকীর বর্ষসেরা ব্যক্তি
মার্কিন ফিলোসফিক্যাল সোসাইটির সদস্য
ভার্জিনিয়ার স্বতন্ত্র রাজনীতিবিদ
উইনি ম্যান্ডেলা

উইনি ম্যান্ডেলা (; ২৬ সেপ্টেম্বর ১৯৩৬ - ২ এপ্রিল ২০১৮) দক্ষিণ আফ্রিকার সমাজকর্মী ও রাজনীতিবিদ ছিলেন। সরকারের বিভিন্ন পদে নিযুক্ত হয়েছেন এবং আফ্রিকান ন্যাশনাল কংগ্রেস মহিলা লীগের প্রধান। তিনি আফ্রিকান ন্যাশনাল কংগ্রেসের জাতীয় নির্বাহী কমিটির সদস্য ছিলেন। তার প্রকৃত নাম নমজামো উইনফ্রেদা জানিউই মাদিকিজেলা।

বৈবাহিক জীবন 
দক্ষিণ আফ্রিকার অবিসংবাদিত নেতা নেলসন ম্যান্ডেলাকে তিনি বিয়ে করেন। মে, ১৯৯৪ সালে দক্ষিণ আফ্রিকার প্রেসিডেন্ট থাকা অবস্থায় ম্যান্ডেলা ও তিনি দুই বছর পূর্ব থেকেই পৃথকভাবে বসবাস করতে থাকেন। অতঃপর ১৯ মার্চ, ১৯৯৬ সালে আদালতের বাইরে অনির্ধারিত জায়গায় তাদের মধ্যেকার চূড়ান্ত বিবাহ-বিচ্ছেদ ঘটে। তিনি পাঁচ মিলিয়ন মার্কিন ডলার ক্ষতিপূরণ দাবী করেছিলেন। যার অর্ধেক ছিল তার দাবীকৃত সাবেক স্বামীর সম্পদ। কিন্তু আদালতে অর্থ সংক্রান্ত শুনানীতে দাবীর সপক্ষে প্রয়োজনীয় কাগজপত্র উপস্থাপনে ব্যর্থ হন।

রাজনীতি 
২০০৯ সালের দক্ষিণ আফ্রিকার সাধারণ নির্বাচনে আফ্রিকান ন্যাশনাল কংগ্রেস বা এএনসি'র নির্বাচনী তালিকায় উইনি ম্যান্ডেলা পঞ্চম স্থানে ছিলেন। এএনসি'র সভাপতি ও দক্ষিণ আফ্রিকার বর্তমান রাষ্ট্রপতি জ্যাকব জুমা, দক্ষিণ আফ্রিকার সাবেক রাষ্ট্রপতি কেগালেমা মোতলান্থে, দক্ষিণ আফ্রিকার উপ-রাষ্ট্রপতি বালেকা এমবেতে এবং অর্থমন্ত্রী ট্রেভর ম্যানুয়েলের পরই তার অবস্থান। দি অবজারভার পত্রিকায় এ বিষয়ে একটি নিবন্ধ প্রকাশিত হয়। সেখানে তার অবস্থান শীর্ষস্থানীয় হিসেবে তুলে ধরা হয় এবং দলীয় নেতৃত্ব মনে করছে যে নির্বাচনে তিনি অমূল্য রতন হিসেবে চিহ্নিত। এছাড়াও তিনি দলের তৃণমূল পর্যায়ে বেশ জনপ্রিয় ব্যক্তিত্ব ও গরিব-দুঃখীদের কাছে বেশ পছন্দনীয়।

মার্চ, ২০০৯ সালে স্বাধীন নির্বাচন কমিশন জানায় যে, এএনসি'র মনোনীত প্রার্থী হিসেবে ২০০৯ সালের দক্ষিণ আফ্রিকার সাধারণ নির্বাচনে অংশগ্রহণ করতে পারবেন। কিন্তু তার বিরুদ্ধে প্রতারণা ও জালিয়াতির অভিযোগ ছিল।

বিতর্ক 
সমাজকল্যাণ ও রাজনীতিতে উইনি ম্যান্ডেলা বিতর্কিত হয়ে আছেন। তারপরও তিনি তার সমর্থকদের কাছে বেশ জনপ্রিয় ব্যক্তিত্ব। সমর্থকেরা তাকে জাতির মাতা নামে অভিহিত করে থাকেন। কিন্তু তার প্রতিপক্ষরা বেশকিছু মানবাধিকার লঙ্ঘনজনিত কারণে তাকে দোষারোপ করেছেন। বিশেষ করে ১৯৮৮ সালে ১৪ বছর বয়সী স্টমপি মোয়েকেতসি নামীয় আফ্রিকান ন্যাশনাল কংগ্রেস কর্মীকে অপহরণ ও খুনের দায়ে অভিযুক্ত হয়ে আসছেন।

তথ্যসূত্র 

সমাজকর্মী
রাজনীতিবিদ
১৯৩৬-এ জন্ম
২০১৮-এ মৃত্যু
২০শ শতাব্দীর অপরাধী
অপহরণে দোষী সাব্যস্ত
দক্ষিণ আফ্রিকার সক্রিয়কর্মী
দক্ষিণ আফ্রিকান নারী সক্রিয়কর্মী
কোসা ব্যক্তি
ভিটভাটারস্র্যান্ট বিশ্ববিদ্যালয়ের প্রাক্তন শিক্ষার্থী
বহুমূত্ররোগে মৃত্যু
নেশন অব ইসলাম

নেশন অব ইসলাম (এনওআই) (, () একটি নতুন ধর্মীয় প্রচারণা যা ওয়ালেস ডি. ফার্ড মুহাম্মদ কর্তৃক ১৯৩০ সালের জুলাই মাস থেকে যুক্তরাষ্ট্রের মিশিগান রাজ্যের ডেট্রয়েটে শুরু হয়। এর প্রাথমিক লক্ষ্য ছিলো যুক্তরাষ্ট্রে বসবাসরত আফ্রিকান আমেরিকান এবং সকল মানবজাতির মানবিক, আধ্যাত্মিক, সামাজিক ও অর্থনৈতিক অবস্থার উন্নয়ন। এর ফলশ্রুতিতে এটি কালো শ্রেষ্ঠত্ববাদীতা  এবং সেমিটিক-বিরোধী সংগঠন হিসেবে পরিচিতি লাভ করে।

ইতিহাস

বিশ্বাস ও তত্ত্ব 
নেশন অব ইসলাম (এনওআই) ও এর অনুসারীদের মূল ধর্ম বিশ্বাস হল - আল্লাহ একমাত্র প্রভু, আল্লাহ ছাড়া অন্য কোন প্রভু নাই।

মূল সূত্র

সৃষ্টিতত্ত্ব

বাইবেলর ব্যাখ্যা

বিচ্ছিন্নতাবাদীতা

বর্নবাদ সম্পর্কিত শিক্ষা

নেশন অব ইসলাম-এর অনুসারী বর্তমান ও সাবেক প্রখ্যাত ব্যক্তিত্ত্ববর্গ 
 এলিজাহ মুহাম্মদ
 তাইনিট্টা মুহাম্মদ
 লুইস ফারা খান

 খালিদ আব্দুল মুহাম্মদ
 খাদিজাহ ফারা খান
 ম্যালকম এক্স - পরবর্তীতে সুন্নি মুসলমান হিসেবে ধর্মান্ত্বরিত 
 মোহাম্মদ আলী – পরবর্তীতে ১৯৭৫ সালে সুন্নি মুসলমান হিসেবে ধর্মান্ত্বরিত এবং ২০০৫ সাল থেকে সুফিবাদ চর্চা করছেন
 মুস্তফা ফারা খান - সর্ব্বোচ্চ সেনা
 মুস্তফা ফারা খান, জুনিয়র
 ওয়ারিথ দীন মোহাম্মদ – পরবর্তীতে সুন্নি মুসলমান হিসেবে ধর্মান্ত্বরিত
 ক্লারেন্স ১৩ এক্স - পরবর্তীতে নেশন অব গড এন্ড আর্থ গঠন করেন
 এমসি রেন – পরবর্তীতে মুসলমান হিসেবে ধর্মান্ত্বরিত
 ক্যাম- নেশন অব ইসলামের সদস্য এবং আইস কিউ-এর প্রাক্তন সভাসদ
 জন এ্যালেন মুহাম্মদ – প্রাক্তন সদস্য
 ব্যাঞ্জামিন চেভিস মুহাম্মদ
 জেটি দ্যা বিগ্গা ফিগ্গা
 প্যারিস - পরবর্তীতে ত্যাগ করে ও "আজ্ঞেয়বাদী" হয়েছেন
 স্নুপ ডগ - পরবর্তীতে রাস্তাফারি আন্দোলনে যুক্ত
 কুয়ানেল এক্স - সাবেক সদস্য ১৯৯০ - ২০০১ পর্যন্ত, বর্তমানে নিউ ব্লাক প্যান্থার পার্টির সদস্য

আরও দেখুন 
 আফ্রিকাকেন্দ্রীকতা
 কালো স্বতন্ত্রবাদীতা
 কালো শ্রেষ্ঠত্ববাদীতা
 শেষ ডাক
 ফ্রুট অব ইসলাম (FOI)
 জেব্রা হত্যাকাণ্ড

তথ্যসূত্র

বহিঃসংযোগ 

 অফিসিয়াল ওয়েব সাইট
 Messenger Elijah Muhammad Web Resources Center, Online books, audio, and video
 "শেষ ডাক" পত্রিকা
 Official Website of the United Kingdom Branch of the Nation of Islam
 Walker, Dennis Searching for African American Nationhood: Looking Into the Nation of Islam (Interview)
 Federal Bureau of Prisons Technical Reference Manual on Inmate Beliefs and Practices
 নেশন অব ইসলাম সম্পর্কে FBI-এর ফাইলে

 
আফ্রিকান-মার্কিন সংস্কৃতি
কালো আধিপত্য
কোইন্টেলপ্রো লক্ষ্য
ইউএফও ধর্ম
ডেট্রয়েট, মিশিগান ভিত্তিক সংগঠন
১৯৩০-তে প্রতিষ্ঠিত ধর্মীয় সংগঠন
পায়েল সরকার

পায়েল সরকার (জন্ম: ১০ ফেব্রুয়ারি ১৯৮১) একজন ভারতীয় বাঙালি অভিনেত্রী। তিনি ভারতীয় বাংলা চলচ্চিত্র ও হিন্দি টেলিভিশনে অভিনয় করেন।

ব্যক্তিগত জীবনী 
পায়েল সরকার ১৯৮৪ সালের ১০ ফেব্রুয়ারি পশ্চিমবঙ্গের কলকাতায় জন্মগ্রহণ করেন। তিনি ২০০৪ সালে যাদবপুর বিশ্ববিদ্যালয় থেকে ইতিহাসে ডিগ্রী অর্জন করেন। তিনি বাংলা টিন ম্যাগাজিন উনিশ-কুড়ি প্রচ্ছদে মডেল হন।

চলচ্চিত্রের তালিকা

টেলিভিশন 
 লাভ স্টোরি (টিভি ধারাবাহিক) লাভ স্টোরি - শ্রুতি (৩০ এপ্রিল ২০০৭ - ১৭ জানুয়ারি ২০০৮)
 ওয়াক্ত বাতায়েগা কন আপনা কন পরায়া - রুদ্র (১৪ এপ্রিল ২০০৮ - ৩০ অক্টোবর ২০০৮)
 শকুন্তুলা - রাজকুমারী সিং (২ ফেব্রুয়ারি ২০০৯ - ১৫ মে ২০০৯)
 লেডিস স্পেশাল - পূজা সিং (২৫ মে ২০০৯ - ৯ ডিসেম্বর ২০০৯)

পুরস্কার 
 আনন্দলোক অ্যাওয়ার্ড (২০১০)
 কালাকার পুরস্কার, (২০১৬) যমের রাজা দিলো বর এর জন্য সেরা অভিনেত্রী।

রাজনৈতিক জীবন 
২০২১ সালে তিনি ভারতীয় জনতা পার্টিতে যোগ দিয়েছিলেন এবং সেই বছরেই পশ্চিমবঙ্গের বিধানসভা নির্বাচনে বেহালা পূর্ব আসনে লড়ছেন।

তথ্যসূত্র

বহিঃসংযোগ 

 
 

১৯৭৮-এ জন্ম
জীবিত ব্যক্তি
ভারতীয় টেলিভিশন অভিনেত্রী
ভারতীয় চলচ্চিত্র অভিনেত্রী
বাঙালি অভিনেত্রী
বাংলা চলচ্চিত্র অভিনেত্রী
কলকাতার রাজনীতিবিদ
যাদবপুর বিশ্ববিদ্যালয়ের প্রাক্তন শিক্ষার্থী
কলকাতার অভিনেত্রী
২১শ শতাব্দীর ভারতীয় অভিনেত্রী
বাংলা চলচ্চিত্র সাংবাদিক সমিতির পুরস্কার বিজয়ী
পশ্চিমবঙ্গের ভারতীয় জনতা পার্টির রাজনীতিবিদ
ভারতীয় অভিনয়শিল্পী-রাজনীতিবিদ
২১শ শতাব্দীর ভারতীয় রাজনীতিবিদ
২১শ শতাব্দীর ভারতীয় নারী রাজনীতিবিদ